সালমা খাতুন
সালমা খাতুন (জন্ম: ১ অক্টোবর, ১৯৯০) খুলনা জেলায় জন্মগ্রহণকারী বাংলাদেশের প্রথিতযশা প্রমিলা ক্রিকেটার। মহিলাদের ক্রিকেটে তিনি ডানহাতে ব্যাটিং করে থাকেন। পাশাপাশি ডানহাতে অফ ব্রেক বোলিংও করে থাকেন। ৮ এপ্রিল, ২০১৩ তারিখে আহমেদাবাদে অনুষ্ঠিত খেলায় তার সর্বোচ্চ অপরাজিত ৭৫* রান আসে ভারতীয় মহিলা দলের বিপক্ষে। তার অল-রাউন্ড ক্রীড়ানৈপুণ্য থাকা সত্ত্বেও বাংলাদেশ ৫ উইকেটে পরাজিত হয়। পূর্বে তিনি বাংলাদেশ দলের অধিনায়কের দায়িত্ব পালন করেছেন। ২০১২ সালে মহিলাদের টি২০ এশিয়া কাপেও অধিনায়কের দায়িত্ব পালন করেছিলেন তিনি। বৈশ্বিক ক্রিকেটাঙ্গনে তাকে অন্যতম সেরা মহিলা ক্রিকেটার হিসেবে বিবেচনা করা হয়।